Miguela Xuereb .td_uid_2_6148ba7182131_rand.td-a-rec-img{text-align:left}.td_uid_2_6148ba7182131_rand.td-a-rec-img img{margin:0 auto 0 0} Il-Malta Police Union, l-MPU, irreġistrat tilwima industrijali kontra l-Kummissarju tal-Pulizija Angelo Gafà, hekk kif skont il-unjin il-Pulizija għandhom biżżejjed xogħol, dan hekk kif Transport Malta u uffiċjali tal-LESA qed jitolbu l-assistenza tal-Pulizija biex iħarku l-karozzi pparkjati. Il-Unjin tal-Pulizija qalet li kemm il-LESA u kif ukoll Transport Malta jistgħu jħarku karozzi li qegħdin jagħlqu t-triq u filfatt, m'għandhomx bżonn l-assistenza tal-Pulizija. Fi stqarrija l-Malta Police Union qalet li fis-6 ta' Settembru uffiċjali ta' Transport Malta talbu l-għajnuna tal-għassa tal-Pulizija tal-Belt Valletta 53 darba biex dawn ineħħu l-vetturi. Skont l-assoċjazzjoni din hija xi ħaġa li tiġri ta' kuljum u qed ikollha effett negattiv minħabba n-numru limitat ta' uffiċjali tal-Pulizija. Il-Unjin qalet li hi mhix kontra li tgħin lill-entitajiet meta jkun hemm bżonn imma jrid ikun hemm raġuni valida jew nkella s-sigurtà ta' dawn l-uffiċjali tkun qegħda fil-periklu. L-MPU kompliet billi ikkwotat il-leġiżlazzjoni SL 65.13 u SL 499.51 u qalet li l-għan tal-tagħha hu li ssolvi din il-kwistjoni internament imma qalet li f'dawn iċ-ċirkustanzi huwa impossibli. Hawn il-Malta Police Union qalet li ma teskludix li tieħu azzjoni industrijali jekk din il-kwistjoni tibqa' għaddejja. .td_uid_3_6148ba71825cf_rand.td-a-rec-img{text-align:left}.td_uid_3_6148ba71825cf_rand.td-a-rec-img img{margin:0 auto 0 0}